Sciant omnes tam præsentes, quam futuri, quod Milo quidam Miles de Monte-Salionis, quognomento Paganus, veniens ad obitum suum, cum magno affectu suscipiens habitum Monachi, pro remedio animæ suæ, ipse et Ascherius Miles, nepos ipsius, tradiderunt Deo, et sancto Petro, et Besuensi Ecclesiæ, in villa, quæ nuncupatur Preopapa, tres falces de prato, et quartam apud villam quæ dicitur Perciacus, et unum mansum cum sex jugeribus terræ, et de sylva quæ pertinet ad villam superius nominatam Preopapa, dederunt Monachis de Albiniaco præcursum, et consuetudinem de pastione, et si ibi miserint porcos suos, et omnia quæ necessaria illis erunt de illa sylva a domos faciendas et ad omnia habitacula sua, et ad omnia ustensilia sua, quæ de ligno fieri possunt; tradiderunt illis jure perpetuo cum omni honore. Ille quoque Rusticus, qui in supradicto manso habitaverit, habeat similiter cum honore omnes consuetudines de villa supradicta, de sylvis, de aquis, de pratis, de pascuis, et nulli unquam serviat, nisi sancto Petro et Monachis. Et dederunt adhuc in hac elemosyna unum plastrum juxta capellam de Monte-Salione. Si quis falsator huic elemosynæ contraire voluerit, anathema sit. Ut hæc Karta inconvulsa permaneat, subponamus ei testes: Sign. Ascherii qui hoc donum fecit. Sign. Lamberti de Domarim. Sign. Hugonis Militis de Torciniaco. Sign. Oddonis Viridis. Sig. Aymonis Militis. Sig. Rotberti Presbyteri. Sig. Dominici. De Monachis. Sign. Constantii. Sig. Johannis. Sig. Ulgerii.